section_heading: Sezona 2006/07.
paragraph_text: U svojoj trećoj sezoni, za Biedriņša započinje znatno bolje i sretnije razdoblje kada su Golden State Warriorsi odlučili da tadašnji trener Mike Montgomery bude zamijenjen s bivšim trenerom Dallas Mavericksa, Donom Nelsonom. Zanimljivo je napomenuti da je Don Elson uvršten među 50 najboljih NBA trenera svih vremena. Nelsonu je bilo dovoljno samo pet utakmica na klupi Warriorsa kako bi uočio loše igre i zalaganje na utakmici tadašnjeg centra Adonala Foylea. Nakon toga uvrstio je Andrisa Biedriņša kao startnog centra, nazivajući ga "najboljim velikim čovjekom kojeg trenutno ima". Biedriņš se igrački razvijao u svojoj novoj ulozi postavivši impresivan prosjek od 10,3 koša te nevjerojatan .621 prosjek preciznosti postignutih koševa iz igre (1. u NBA-u), 9,5 skokova i 1,9 blokova po utakmici uz 28,9 minuta igre. Njegova igračka veličina pokazana je u studenom 2006.kada su Warriorsi pobijedili kandidate za osvajanje prvenstva, San Antonio Spurse 119:111. Na toj utakmici Biedriņš je uspio zaustaviti superzvijezdu Spursa, Tima Duncana. Uspio je ostvariti 6 blokova, od toga tri izravna pokušaja Tima Duncana u trećoj četvrtini. Tijekom te sezone postavio je vlastite rekorde u koševima (31 protiv Denver Nuggetsa, 24. studenog 2006.) skokovima (18 protiv Charlotte Bobcatsa 2. ožujka 2007.), blokovima (7 protiv Denver Nuggetsa 22. studenog 2006.), asistencijama (5 protiv Washington Wizardsa 23. ožujka 2007.) i ukradenim loptama (5 protiv LA Lakersa 22. siječnja 2007). Također, na glasovanju za igrača koji se najviše dokazao osvojio je visoko 5. mjesto